นายกรัฐมนตรี ระบุ ผู้ประกอบการส่วนใหญ่ปฏิบัติตามหลักสาธารณสุขหลังมีการผ่อนปรน แต่ขอทุกคนปฏิบัติตามหลักสาธารณสุขต่อเนื่อง
นายกรัฐมนตรี ระบุ ผู้ประกอบการส่วนใหญ่ปฏิบัติตามหลักสาธารณสุขหลังมีการผ่อนปรน แต่ขอทุกคนปฏิบัติตามหลักสาธารณสุขต่อเนื่อง พลเอก ประยุทธ์? จันทร์?โอชา? นายก?รัฐมนตรี?และ?รัฐมนตรี?ว่าการ?กระทรวง?กลาโหม เปิดเผยผลการประชุมคณะ?รัฐมนตรี? ผ่านระบบ Video Conference ถึงการประเมินผลการผ่อนปรนตั้งแต่เมื่อวันที่ 3 พฤษภาคมว่า โดยเห็นว่ายังมีหลายอย่างต้องปรับปรุง ทั้งความร่วมมือของภาคธุรกิจและประชาชน ยืนยันว่า รัฐบาลให้ความสำคัญกับทุกภาคส่วนและจำเป็นต้องมีมาตรการที่เหมาะสมในการดำเนินการเพื่อให้เกิดความปลอดภัยในด้านสาธารณสุขอย่างต่อเนื่องและเข้มข้น เพราะยังวางใจเรื่องเหล่านี้ไม่ได้ ทั้งนี้ภาพรวมของการเปิดร้าน ตนเองได้เห็นผู้ประกอบการทั้งรายใหญ่และรายเล็กที่ปรับมาตรการของตนเองในเรื่องเว้นระยะห่างเป็นอย่างดี นายกรัฐมนตรี กล่าวอีกว่า ขอตำหนิแออัดซื้อเครื่องดื่มแอลกอฮอล์ ซึ่งได้สั่งการแล้วว่าต้องมีมาตรการที่ชัดเจนในการซื้อเครื่องดื่มแอลกอฮอล์ ด้วยการจำกัดปริมาณการซื้อ เปิดปิดตามเวลาที่กำหนด ไม่ให้มีภาพความแออัดอีก เพราะจะถือว่าไม่ปฏิบัติตามมาตรการของรัฐ พร้อมขอให้ภาคเอกชน ร้านค้าต่างๆ ที่ขายสุรา ต้องปฏิบัติตามมาตรการที่ออกไปนายกรัฐมนตรี กล่าวว่า ขณะนี้กำลังเตรียมการระยะที่สอง หากสามารถผ่านระยะที่หนึ่งไปได้ใน 14 วัน ซึ่งสิ่งสำคัญที่สุดคือ กรณีที่ประชาชนจำนวนมากจะเข้าสถานประกอบการขนาดใหญ่ หรือศูนย์การค้า ที่จะต้องจำกัดปริมาณคนที่จะเข้าห้าง ใช้เวลาไม่เกิน 2 ชั่วโมง ดังนั้น ทุกสถานประกอบการขนาดใหญ่ หรือศูนย์การค้าจะต้องมีเต้นท์ หรือพื้นที่พักคอยอยู่ด้านนอก พร้อมมีมาตรฐานในการคัดกรอง ซึ่งเวลานี้ ศบค.กำลังพิจารณาอยู่ว่าจะเปิดให้บริการประเภทใดต่อไปส่วนที่สถานการณ์ผู้ติดเชื้อขณะนี้ลดเหลือมาเป็นตัวเลขหลักเดียวแล้ว จะทำให้การปฎิบัติตัวตามหลักสาธารณสุข หรือการ์ดตกหรือไม่นั้น นายกรัฐมนตรี กล่าวว่าทุกคนจะต้องเข้าใจและร่วมมือกันปฏิบัติตามหลักสาธารณสุขอย่างเข้มงวดต่อไป ส่วนที่มีประชาชนใช้บริการรถไฟฟ้าจำนวนมากจนแออัดนั้น ได้สั่งให้มีมาตรการแก้ไขเรื่องปัญหาขัดข้องทางเทคนิคจนทำให้คนมารอเป็นจำนวนมากแล้ว